
GÓGÁNFA KÖZSÉG

P O L G Á R M E S T E R É T Ő L

( 8346 Gógánfa, Deák F. u. 23.

(/Fax: 06/87/457-122, Fax: 06/87/557-040

e-mail: polgarmester@gfakj.t-online.hu

_________________________________________________________________________

Szám: 37/2016.
Gógánfa Község Önkormányzata
Képviselő-testületének

2016. január 27. napon megtartott

nyílt üléséről

jegyzőkönyv

Rendelet: ……---….…
Határozat:…1 - 4……
Szám: 37/2016.
J E G Y Z Ő K Ö N Y V

Készült:
Gógánfa Község Önkormányzata Képviselő-testületének 2016. január 27-én, 18.00 órai kezdettel, a Gógánfai Közös Önkormányzati Hivatal tanácstermében megtartott nyílt üléséről.

Jelen vannak:
Nagy Róbert polgármester,




Nagy Márta alpolgármester,




Némethné Tóth Mónika képviselő,



Sashalminé Ughy Hajnalka képviselő.

Igazoltan távolmaradt: Dr. Nagy Zoltán képviselő.
Tanácskozási joggal meghívott:

Vígh-Tardi Valéria aljegyző,

Tordáné Ughy Ilona jegyzőkönyvvezető.

________________________________________________________________________

Nagy Róbert polgármester: Köszönti az ülésen megjelent képviselő-testületi tagokat, az aljegyzőt és a jegyzőkönyv vezetésére felkéri Tordáné Ughy Ilona jegyzőkönyvvezetőt.

Megállapítja, hogy az 5 fő képviselő-testületi tagok közül jelen van 4 fő, így az ülés határozatképes.
Az ülést megnyitja, majd ismerteti a napirendi javaslatokat, amelyet a képviselő-testület 4 igen szavazattal – ellenszavazat, tartózkodás és határozathozatal nélkül – elfogadott az alábbiak szerint:
1./ napirend:
Ingatlan felajánlások átvételre, vásárlása.

Előterjesztő: Nagy Róbert polgármester

2./ napirend:
Vegyes ügyek.

Előterjesztő: Nagy Róbert polgármester
NAPIRENDEK TÁRGYALÁSA

1./ napirend:
Ingatlan felajánlások átvételre, vásárlása.

Előterjesztő: Nagy Róbert polgármester

1.1. Károlyi Henrietta Gógánfa, Kisfaludy u. 15. sz. alatti lakos ingatlan felajánlása megvételre.
Nagy Róbert polgármester: Elmondja, hogy Károlyi Henriett felajánlotta a részben tulajdonát képező Gógánfa 143. hrsz-on szereplő, természetben a Gógánfa, Kisfaludy u. 15. sz. alatti ingatlant 500.000,- Ft-os áron történő megvételre Gógánfa Község Önkormányzata részére. A vételt nehezíti, hogy több lakással együtt egy helyrajzi számon szerepelő, osztatlan közös tulajdonról van szó. Beszélt az egyik tulajdonostárssal, Őt szintén érdekelné a vétel. Ha az önkormányzat meg kívánja vásárolni, el kell indítani az adásvételt, azt követően az ügyvéd kiértesíti az összes tulajdonost, akik nyilatkoznak, hogy kívánnak-e élni elővásárlási jogukkal.
Nagy Márt alpolgármester: Azon a véleményen van, el kell indítani az adás-vételi eljárást. 
Nagy Róbert polgármester: Kéri a képviselő-testület tagjait, akik egyetértenek azzal, hogy Károlyi Henriett rész tulajdonában lévő Gógánfa, Kisfaludy u. 15. sz. alatti ingatlanának adás-vételi eljárási folyamata kezdetét vegye, kézfeltartással szavazzon.
Mivel egyéb javaslat, vélemény nem volt a polgármester által elrendelt szavazás során

Gógánfa Község Önkormányzata Képviselő-testülete 4 igen szavazattal - ellenszavazat és tartózkodás nélkül – a következő határozatot hozza:
1/2016. (01.27.) önkormányzati határozat:

Gógánfa Község Önkormányzata Képviselő-testülete Károlyi Henriett rész tulajdonát képező Gógánfa 143. hrsz-on szereplő, természetben a Gógánfa, Kisfaludy u. 15. sz. alatt található ingatlan adás-vételi eljárásának folyamatát elindítja, 500.000,- Ft-os vételi áron. A kifizetés csak az ingatlan többi tulajdonosának lemondó nyilatkozata után (miután nem kívánnak élni elővásárlási jogukkal), az ingatlannal kapcsolatos terhek önkormányzat felé történő kiegyenlítésével, valamint az ingatlanba bejelentkezett személyek onnan történő kijelentkezés után kerülhet sor. Felhatalmazza a polgármestert, vegye fel a kapcsolatot a Dr. Kocsis József tapolcai ügyvéddel. Mindennemű tulajdon átruházással kapcsolatos költség a vevőt terheli.
Határidő:
2016. február 15.

Felelős:
Nagy Róbert polgármester

1.2. Fehér Béla Gógánfa, Deák F.  u. 17. sz. alatt lévő ingatlana térítésmentes felajánlása.

Nagy Róbert polgármester: Emlékezteti a képviselő-testület tagjait, hogy az augusztus 24-i testületi ülésen olyan döntés született, amíg a fent említett ingatlannal kapcsolatos tulajdoni viszonyok nem tisztázódnak, addig a döntést a testület elnapolja. Időközben a tulajdoni viszonyok rendeződtek. Tájékoztatásképpen elmondta, hogy az I. fokú építési hatóság több esetben is felszólította a tulajdonosokat az épület bontására. Amennyiben az ingatlan elbontásra kerül, utána lehet szó a térítésmentes átvételről. 

Kéri a képviselő-testület tagjait, aki egyetért az elhangzottakkal, kézfeltartással szavazzon.

Mivel egyéb javaslat, vélemény nem volt a polgármester által elrendelt szavazás során

Gógánfa Község Önkormányzata Képviselő-testülete 4 igen szavazattal - ellenszavazat és tartózkodás nélkül – a következő határozatot hozza:
2/2016. (01. 27.) önkormányzati határozat:

Gógánfa Község Önkormányzata Képviselő-testülete Fehér Béla és birtoktársai tulajdonát képező Gógánfa 9. hrsz. alatt lévő, természetben a Gógánfa, Deák F. u. 17. sz. alatti ingatlant – miután a bontási állapot rendeződik – az önkormányzat térítésmentesen átveszi a tulajdonosoktól.
Határidő:
Folyamatos!
Felelős:
Nagy Róbert polgármester

2./ napirend:
Vegyes ügyek.

2.1. Észak-Balatoni Térség Regionális Települési Szilárdhulladék Kezelési Önkormányzati Társulás 2015. évi tevékenységéről szóló beszámoló megtárgyalása.


Előterjesztő: Nagy Róbert polgármester

(Az írásos előterjesztés a jegyzőkönyv mellékletét képezi.)

Nagy Róbert polgármester: Kéri a képviselő-testület tagjait, amennyiben a kiküldött előterjesztést elfogadják és azzal kapcsolatban kérdés, hozzászólás nincs, kézfeltartással szavazzanak.

Mivel kérdés, javaslat, vélemény nem volt a polgármester által elrendelt szavazás során

Gógánfa Község Önkormányzata Képviselő-testülete 4 igen szavazattal - ellenszavazat és tartózkodás nélkül – a következő határozatot hozza:
3/2016. (01. 27.) önkormányzati határozat:

Gógánfa Község Önkormányzata Képviselő-testülete az Észak-Balatoni Térség Regionális Települési Szilárdhulladék Kezelési Önkormányzati Társulás 2015. évi tevékenységéről szóló beszámolót a melléklet szerint elfogadja.
Határidő: Azonnal!

Felelős:    Nagy Róbert polgármester

2.2.
Illés Dzsenifer gógánfai lakos önkormányzati bérlakás iránti kérelme.

Előterjesztő: Nagy Róbert polgármester

Nagy Róbert polgármester: Elmondja, hogy Illés Dzsenifer gógánfai lakos önkormányzati bérlakás iránti kérelmet nyújtott be a képviselő-testülethez.

Mivel az összes önkormányzati lakás bérbeadásra került, ezért nincs az önkormányzatnak kiadandó lakása, így nevezett kérelmét javasolta elutasítani.

Kérte, aki a javaslattal egyetért, kézfeltartással szavazzon.

Mivel egyéb javaslat, vélemény nem volt a polgármester által elrendelt szavazás során

Gógánfa Község Önkormányzata Képviselő-testülete 4 igen szavazattal - ellenszavazat és tartózkodás nélkül – a következő határozatot hozza:
4/2016. (01. 27.) önkormányzati határozat:

Gógánfa Község Önkormányzata Képviselő-testülete Illés Dzsenifer gógánfai lakos önkormányzati lakás bérleti jogának megszerzése iránti kérelmét elutasítja, mivel nincs az önkormányzat tulajdonában üresen álló lakás.

Felhatalmazza a polgármestert, hogy kérelmezőt a testület döntéséről értesítse.





Határidő:
2016. február 15.





Felelős:
Nagy Róbert polgármester
2.3.
Tájékoztató a két ülés között eltelt időszakban történt eseményekről.

Előterjesztő: Nagy Róbert polgármester

Nagy Róbert polgármester: Elmondja, hogy: 

· Varga Sándor asztalos a hivatal váróhelyiségében kialakítandó ügyfélfogadó pultot felmérte, mely alapján tudja megadni árajánlatát.

· A volt tsz. iroda külső felújítására kért árajánlatot, mivel lesz egy pályázat kiírva a településképet meghatározó épületek külső felújítására. Előreláthatólag a pályázat 100 %-os támogatottságú. 
· Lett kérve árajánlat az orvosi rendelő és a védőnői lakás felújítására, melyre szintén lesz kiírva pályázat.

· A Sümegen létrehozandó Szociális Szövetkezetben alapító tagként nem kíván részt venni, de egyébként támogatja a szövetkezet létrehozását.

Sashalminé Ughy Hajnalka képviselő: Felveti, hogy az idei évben el kellene kezdeni a konyhanövények termesztését, mivel az önkormányzatnak egyébként is van szántóterülete.

Nagy Márta alpolgármester: Ő már ezt régebben is felvetette, a szándékkal Ő is egyetért.

Nagy Róbert polgármester: A térségi nap 2016. július 2-án lesz. Az idei évben Csabrendek település ad helyet a rendezvénynek.

· Bujtor László megkereste, hogy az önkormányzat nem venné-e meg Gógánfa belterületén lévő földterületét.
Nagy Márta alpolgármester: Véleménye szerint az önkormányzat ne vegye meg a földterületet.

· Edőcs Lajos közalkalmazott ez év június 15-én tölti be nyugdíj korhatárát. Február 15-től négy hónap felmentési idő jár részére. A pályázat a közeljövőben kerül kiírásra.

Nagy Róbert polgármester: Több napirendi pont nem lévén a nyílt ülést 18.00 órakor befejezettnek nyilvánítja.

K.m.f.
Nagy Róbert








Vígh-Tardi Valéria
polgármester








         aljegyző

                                                                             a jegyzőkönyv tartalmáért felelős jelen lévő                                                                                                  

Záradék:

Magyarország helyi önkormányzatairól szóló 2011. évi CLXXXIX. törvény 52. § (2) bekezdése értelmében a képviselő-testület ülésének a jegyzőkönyvét a polgármester és a jegyző írja alá. 

Bencze Gyöngyi

jegyző
